* Duk op til timerne og mød til tiden.
* Medbring dine tekster/bøger (lektien) til timerne.
* Læs dine lektier og understreg vigtige passager og nøgleord.
* Tænk gerne over, hvilke spørgsmål du skal stille dig selv for at åbne en tekst for fortolkning.
* Brug din viden og din refleksionsspørgsmål fra lektielæsningen henne i timen.
* Deltag i undervisningen og vis, at du har læst lektien og kan bruge din viden.
* Sæt system i dine dokumenter, så du kan finde rundt i dine tekster og noter. Brug mapper og inddel efter temaer/emner. Dette gælder både på computer og i papirform.
* Skriv noter i timerne. Følg med og lær. Du tænker, mens du noterer.
* Sæt dig ind i de grundlæggende ting i faget, så du forstår, hvad du skal lære og hvorfor.
* Brug ikke for meget energi i timerne på at snakke om det simple og faktuelle. Find de punkter, hvor du kan analysere og diskutere: Det giver point.
* Sørg for at sige noget fagligt relevant og sammenhængende i hvert modul. Tal ikke kun i korte sætninger, men forklar dine pointer og uddyb.
* Vis at du kan være tekstnær. Brug konkrete eksempler, nøgleord og citater fra teksten.
* Anvend faglige begreber, når du taler – både i gruppearbejde og i klassediskussioner.
* Lad dig inspirere af din lærer og dine klassekammerater. Find ud af, hvordan du lærer det som de andre kan.
* Lad dig ikke distrahere af computer og mobilen i timerne.
* Tænk positivt, når du arbejder fagligt. Noget kedeligt kan blive spændende, når man siger til sig selv, at det er sjovt. Man skal finde glæde i at arbejde fagligt. ☺